এ থেকে অন্তত একটা জিনিস পরিষ্কার। ছোটবেলা থেকে পড়ে আসা কত কিছুই না আমরা বিনা প্রশ্নে মেনে নিয়ে এসেছি এত দিন। ছোটদের তো দোষ দিয়ে লাভ নেই। আমাদের স্কুল কলেজ বিশ্ববিদ্যালয়গুলোর মূল কাজই তো হল প্রশ্নহীন compliant মানুষ তৈরী করা। সেদিক থেকে চিন্তা করলে – যাঁরা শিক্ষার সুযোগ পান না তারা হয়তো এক দিক দিয়ে বেঁচেই যান। ভাবাও যায় না বিশ্ববিদ্যালয়ে পড়ার পর অতো শতো টার্ম মিড টার্ম এসাইনমেন্ট আর ভাল রেজাল্টের জাঁতাকলে একজন আরজ আলী মাতুব্বর এর কি হাল হতো! কথা হল – পাঠ্যক্রম যাঁরা তৈরী করেন, তারা তো বেশ জ্ঞানী গুনী মানুষ বলেই জানি। তাঁরা কিভাবে এসব ছাই ভস্ম আমাদের হাতে তুলে দিয়েছিলেন ছোট বেলায়?